外层空间

外层空间（上海言话：tha去 khong平），也叫外太空、宇宙空间，简称空间、外空或太空（英语：outer space），指个是地球大气层搭其他天体以外老大个虚空区域。阿拉住个地球、月球搭仔八大行星侪是拉太空里向飘个

搭真空有所弗同个是，外层空间含有密度老低个物质，以电浆态个氢为主。里向还有电磁辐射、磁场等。理论浪，外层空间可能还有暗物质搭暗能量。

外太空搭地球大气层呒明确个界线，大气是会得随着海拔增加越来越薄咾。假设大气层温度固定，大气压会由海平面个约莫1013毫巴，随着高度增加呈指数化减少到零为止。

国际航空联合会定拉100公里个高度为卡门线，是现行大气层搭太空个界线定义。美国认定过了海拔80公里个人就是太空人噶，拉太空载具重返地球个过程中，120公里是空气阻力开始发生作用个界线。